Suur-Patarei tänav

Suur-Patarei tänav on tänav Tallinnas Põhja-Tallinna linnaosas Kalamaja asumis.
Tänav kulgeb Põhja puiesteelt Vana-Kalamaja tänavani. Tänav piirneb alguses paremalt klindiga, mille all on Kalasadam.
Hoonestus.
Vasakul küljel tänava alguses on olnud puitmajad, sealhulgas nr 3 (lammutatud 1973), kus lapsena elas kirjanik Jaan Kross. Sellele kohale ehitas Pro Kapital sajandivahetusel värviliste kortermajadega Ilmarise kvartali, millel on Põhja puiestee aadress.
Suur-Patarei 2 asub 2011. aastal valminud kuuekorruseline korterelamu.
Suur-Patarei 6 asub 2020. aastal valminud viiekorruseline korterelamu.
Suur-Patarei 13 asus siseministeeriumi autobaasi hoone, mis seisis aastaid tühjana. Seejärel ehitati selle asemele OÜ Heathmont büroohoone.
Suur-Patarei tänav 16, 1999. aastal renoveeritud kolmekorruseline korterelamu.
Suur-Patarei tänav 18 hoone on tunnistatud ehitismälestiseks. Malahhovid olid tol ajal Tallinnas tuntud töösturid, nende suguvõsale kuulunud kalatööstus on Kalamajas Kalarannas olnud juba alates 1790. aastast.
Suur-Patarei 18a, 1937. aastal ehitatud kolmekorruseline, algselt kaugsõidukapteni ja laevaomaniku Gustav Sergo korterelamu. Hoones on elanud ka kirjanik Aadu Hint ja luuletaja Debora Vaarandi.
Suur-Patarei 20 asuvad ehitatavad korterelamud.
Suur-Patarei 21b asub 2012. aastal renoveeritud kolmekorruseline korterelamu.
Suur-Patarei 21c asub 1961. aastal ehitatud kolmekorruseline korterelamu.
Ajalugu.
Suur-Patarei tänava varasemad nimekujud on "Battarei" (1885) ja "Batarei" (1908), saksapäraselt "Westbatterie Straße, Batterie Straße, Große Batteriestraße" (1877–) ja "Groß-Batteriestraße" (1942).
Enne Patarei merekindluse valmimist 1840. aastal kandis tänav Köismäe tee ("Reperbahn(straße)") nime.
Suur-Patarei 4 asus T. Variku kalatööstus.
Suur-Patarei 11/13 asusid Venemaa keisririigi Intendantuuri toidumoona aidad, mida kasutas ka Saksa okupatsiooni ajal sõjavägi ja Eesti sõjavägi. Suur-Patarei tänava aidad varustasid toiduainetega kogu kaitseväge ka Vabadussõja ajal. Suur-Patarei 11 asus hiljem E. Holmi kalatööstus.
Suur-Patarei ja Jahu tänava vahelisel alal asus ka aastatel 1924–1941 J. Puhk &amp; Pojad jahuveski ja laohooned, mis hävitati 1941. aastal Nõukogude vägede evakueerumisel Tallinnast, hoonetekompleksist on säilinud Suur-Patarei 13 territooriumil jahuladu.
Suur-Patarei 12 majas elas 1898. aastal Kalaranda rajatud Leesmanni kalatööstuse omanik Joosep Leesmann.
Suur-Patarei 13 asus Eesti NSV ja Eesti Siseministeeriumi Autobaasi peahoone, autoremondi töökoda nr 1, autoremondi töökoda nr 2, autotagavaraosade ja kummide ladu, garaaž, bensiinitankla.
Suur-Patarei 16 asus tuntud Tallinna suurkaupmehe Vassili Demini ("Василий Дёмин") (1835–1909) ja Konstantin Demini (1884–1936) kilukonservitööstus ja Eesti NSV ajal Tallinna Kalakombinaadi konservitsehh nr 3.
Suur-Patarei 18 hoone projekti tellis 1881. aastal N. Malahhov. Malahhovid olid tol ajal Tallinnas tuntud töösturid, nende suguvõsale kuulunud kalatööstus on Kalamajas olnud juba alates 1790. aastast. Hoone projekti ja krundi planeeringu koostaja ning ehitustööde järelevaataja oli arhitekt Aleksei Fedotov. Kahekorruselise polüfunktsionaalse hoone ülakorrusele rajati luksuslikud eluruumid, alumisele korrusele laod koos abiruumidega. Hoone alumine korrus on paekivist, ülemine puidust, Tänava äärde ehitatud hoonele lisaks rajati hoovi ka kivist töökoda, naaberkrundile (praegu Suur-Patarei 18 krundi põhjapoolsem osa) ehitati hobusetall koos aedikuga. 1927. aastal liideti kaks naaberkrunti ametlikult üheks.
Vabadussõja ajal oli Suur-Patarei 18 admiral Johan Pitka Tallinna Laevaühisuse töökoda ja elukoht. Johan Pitka oli Kaitseliidu ja Eesti merejõudude rajaja ning rahvaväe laskerelvade remondi ning soomusrongide ja soomusautode valmistamise organisaator. Pitka majas asus soomusrongide ehitamise staap ja töökojad.
1937. aastal rajati Suur-Patarei 18 hoovi Richard Falkenbergi juhendamisel kaugsõidukapteni ja laevaomaniku Gustav Sergo tänaseni alles olev kivist korterelamu. Suur-Patarei majas nr 18a on elanud luuletaja Debora Vaarandi.
Suur-Patarei 20 asus enne teist maailmasõda A.-s. A. Le Coqi õlleladu ja karastavate jookide tehas, Eesti NSV ajal Tallinna Parfümeeria ja Toidurasvade Kombinaadi majoneesitsehh. Hoone lammutati 2018. aastal.
Suur-Patarei 24 asus Kalaranna fordi kasarmu endine leivatehas
Kalasadama tänava ja Tööstuse tänava vahele endise raudtee alale rajatud tänava nimeküsimust arutas Tallinna Linnavalitsuse nimekomisjon esmakordselt juba 2008. aastal. Kuna uus tänav paikneb osaliselt endise Kalaranna tänava sängis, toetati 1959. aastast kasutusel oleva Kalaranna tänava nime säilitamist ja seoses sellega Kalaranna tänava leviala muutmist. Kuna Kalaranna tänava pikenduse rajamine raudteetammile tõi kaasa Kalasadama tänavalt algava Suur-Patarei tänava katkemise enne ristumist Kalaranna tänavaga. Kalaranna tänavast põhja poole jäävale osale tekkis uus juurdepääs Kalaranna tänavalt, kuid lõuna poole jääva Suur-Patarei tänavaga Kalaranna tänaval ühendust ei tekkinud. Tallinna linnavalitsus nimekomisjoni hinnangul oli vaja muuta ka Suur-Patarei tänava leviala, mis lõpeb edaspidi Vana-Kalamaja tänaval ja teisele poole Kalaranna tänavat endise Patarei merekindluseni enam ei ulatunud. Suur-Patarei tänava leviala muutmisel adresseeriti ümber neli maaüksust.